 Proza - sf: - Mica mea contributie la sfarsitul lumii de Somesan Sergiu poezii v3 > Agonia - Ateliere Artistice | Reguli | Publicitate Mission Contact | inscrie-te Promo: > Articol Comunitati Concurs Eseu Multimedia Personale Poezie Presa Proza Citate Scenariu Special Tehnica Literara > > > > Login Parola Trimite Fa-ti un cont! Ai uitat parola? agonia texte comentarii membri Colectii atelier Librarie virtuala Biblioteca virtuala Chat literar Galerie fotografie Top siteuri literare Linkuri culturale Linkuri culturale cautare Audio ajutor contact Columnists Corrections > Texte Recomandate &#65517; Wonderland &#65517; Union Jack &#65517; live session &#65517; singurul care stie ce spun &#65517; Dincolo de veghea Ofeliei &#65517; Avanpremiera pentru vechiul pacat &#65517; atunci cand iubirea ajunge casa de jale &#65517; scrisoare parfumata &#65517; 112 &#65517; Minichua Rōzu &#65517; casa soarelui &#65517; Teodor Dume, carte:Cand umbrele trec strada &#65517; Elegie pentru un creier-arlechin &#65517; 5 minute. si inalta frecventa a nebuniei &#65517; Sunt greu romanii de pornit &#65517; Epigrame trimise la Cluj-Napoca 2019 Romanian Spell-Checker Poezie - Poezii Dictionar de rime proza, eseuri, literatura Top siteuri literare noutati iT, jocuri Romanian Trends Laptop Contact Contact   Trimite o scrisoare catre editor > Texte de acelasi autor > Justitiarul... (Proza) > Pornosaguri... (Proza) > Tatal... (Proza) > Fauritorul... (Proza) > Trebuie sa... (Proza) > Tigrul si... (Proza) > Pofta... (Proza) > O moarte... (Proza) > ... (Proza) > Puteti sa... (Proza) > ... (Proza) > La plimbare... (Proza) > Bucla de... (Proza) > Cea mai... (Proza) > Ultimul... (Proza) > Despagubiri... (Proza) > Topograful ... (Proza) > Amantul... (Proza) > Pisica si... (Proza) > Comisarul... (Proza) > in... (Proza) > Romanul -... (Proza) > Fauritorul... (Proza) > Planeta... (Proza) Texte de acelasi autor Traduceri ale acestui text 0 Comentariile membrilor > reddit_url='http:  www.poezie.ro index.php prose 14016900 index.html' > Vizionari: 1433 > Mica mea contributie la sfarsitul lumii proza [ stiintifico-Fantastica ] - - - - - - - - - - - - - - - - - - - - - - - - - de Somesan Sergiu [regius1000 ] 2012-10-28 | | Sergiu Somesan Mica mea contributie la sfarsitul lumii Sunt un profesionist. Nu este vorba de lipsa de modestie, dar cum altfel ati putea numi un om care are un cazier imaculat ca zapezile de pe Kilimanjaro si care a sustras la vremea lui cele mai celebre pietre pretioase din lume? Mi-au trecut de-a lungul vremii prin mana si diamantul Hope, si smaraldul Patricia, ca sa pomenesc numai de cele mai cunoscute. Uneori, pentru variatie, mai faceam sa-si schimbe proprietarul si cate un tablou celebru, totusi specialitatea mea ramaneau cristalele. Putinii cunoscuti care imi stiau activitatea ma banuiau ca am o slabiciune pentru ele, dar, de fapt, aveam o slabiciune pentru libertatea mea, pentru ca era mult mai usor sa te strecori pe sub ochiul necrutator al camerelor de luat vederi cu o picatura de frumusete pura, cum erau pietrele pretioase, decat cu un tablou fie el si facut sul. Din acest motiv, printre colectionarii cu greutate eram socotit un fel de rara avis, pentru ca nu-mi lasasem aproape nici o comanda neonorata, odata acceptata. Dar si tariful meu era pe masura: un milion de dolari lovitura plus cheltuielile ocazionate de actiunea in sine. Fara indoiala ca au fost si lovituri pe care le-am refuzat si poate de aici indelungata mea activitate profesionala. Existau locuri pur si simplu inaccesibile sau erau actiuni care ar fi fost realizabile, dar a caror punere in scena ar fi costat mai mult decat piatra in sine. Dupa mai multi ani de activitate, aveam douasprezece milioane in diferite conturi si tot atatea lovituri stralucite la activ; ajunsesem la jumatatea vietii si tocmai ma intrebam daca nu cumva ar fi cazul sa ma retrag. Nu eram superstitios si o eventuala a treisprezecea lovitura nu-mi crea emotii, dar parca am avut o usoara ezitarea atunci cand am fost contactat iarasi prin canalele obisnuite. si daca, de obicei, numele clientului imi ramanea necunoscut, de data asta l-am aflat chiar de la inceput, si asta nu mi-a placut deloc. Despre Donald Koster auzisem si eu la fel ca oricine citea ziarele, pentru ca avea prostul obicei sa nu lase sa treaca macar o zi fara sa se scrie despre el. Un gest de caritate generos azi, un capat de acuzare maine si o casatorie cu o starleta poimaine nu puteau sa-mi scoata din minte ceea ce banuia toata lumea, si anume faptul ca principala parte a averii magnatului provenea din comertul mai mult sau mai putin legal cu arme. Ce ar putea sa-si doreasca un om de calibrul lui si sa nu poata obtine prin alte mijloace, incat sa fie nevoit sa apeleze la mine? in seara cand m-a primit in cabana lui singuratica din muntii Apalasi, undeva in apropierea varfului Washington, inca nu ma lamurisem, desi imi intinsesem toate antenele pe care le aveam — si nu erau deloc putine. Odata prezentarile facute, secretarul lui care ma adusese la cabana se facuse nevazut, cum nevazuti s-au facut si oamenii de la paza. Ma instala intr-un fotoliu, imi aduse un scotch, apoi rascoli putin bustenii care ardeau in camin, dar toate acestea erau simple stratageme pentru a trage de timp si a ma studia in voie. — iti plac filmele, domnule Grimson? Acesta era numele sub care ma cunostea. Am gustat putin din pahar, gandind cu rapiditate: acesta era un soi de test sau era pur si simplu o incercare de a incepe o conversatie? La gestul meu, care putea fi interpretat drept unul pozitiv, el continua: — in ultimul timp, nu prea mai am timp de ele, asa cum probabil ca nu ai nici dumneata. Dar, in tinerete, filmele, mai ales cele de aventuri, ma fascinau. Nu stiu daca iti mai aduci aminte de "indiana Jones si Arca pierduta". Tot filmul este superb, dar finalul este pur si simplu terifiant pentru un colectionar ca mine: un depozit intreg, plin cu artefacte care abia isi asteapta colectionarul potrivit. Multa vreme am crezut ca este o simpla gaselnita a scenaristului pentru un final mai interesant... Lua o inghititura de scotch, mai rascoli putin jarul, apoi se aseza pe fotoliul din fata mea. — Spre deosebire de clientii dumitale obisnuiti, care isi bucura ochii cu pietricele sau nuduri, eu sunt un colectionar mai pretentios. Mie imi plac artefactele ciudate si deosebite... Se ridica vioi si deschise un seif incastrat la vedere in perete, de unde reveni cu o caseta. O aseza cu grija pe masuta din fata noastra, apoi o deschise atent, iar in fata ochilor mei uimiti aparu celebrul craniu de cristal. Zambi cand vazu uimirea intiparita pe chipul meu si spuse: — Uneori, astfel de minunatii apar ici-colo, in muzee sau in colectii particulare. Apoi, pe neasteptate, ele dispar cu totul din atentia publicului si prin mijloace specifice am aflat ca nici nu apar in colectii particulare, asa cum este a mea. impacheta cu grija craniul in caseta, pe care-o puse apoi cu evlavie in seif, se aseza la loc in fata mea si-mi puse o mana pe genunchi, ca si cum ar fi urmat sa-mi spuna un lucru de mare taina: — Acum cateva luni a fost descoperita o sfera din acelasi tip de cuart ca si craniul. Au numit-o Sfera Magica, dar, dupa numai cateva zile in care a fost studiata de specialistii de la Smithsonian Museum, sfera a disparut cu totul. Nu a fost furata si abia dupa indelungi cercetari am aflat ca astfel de depozite, precum cel din film, chiar exista si in ele Guvernul aduna si ingramadeste, fara nici un scop aparent, un artefact dupa altul. Scoase un dosar si mi-l inmana: — Ai aici tot ce te-ar putea interesa ca sa dai in relativa siguranta lovitura - coduri de securitate, ore de patrulare  Tot ce ai nevoie. Am dat sa refuz, dar a facut un gest de respingere a argumentelor mele inainte de a le auzi: — O sa imi spui ca nu este genul dumitale de lovitura, dar banuiesc ca zece milioane te vor face sa te razgandesti si sa treci si genul acesta de actiuni in patrimoniul dumitale. Cinci milioane acum si cinci milioane cand imi predai intacta Sfera Magica. M-am razgandit, intr-adevar, si am luat dosarul gata sa plec si sa ma apuc de treaba. — Mai am o singura rugaminte, de fapt doua, spuse Donald Koster inainte de a ne desparti. Lovitura as dori sa fie data saptamana viitoare, mai precis pe 21 decembrie 2012. Dupa cum stii, conform calendarului mayas, atunci este preconizat sfarsitul lumii, iar genul de oameni care-si fac veacul in acel depozit sunt predispusi ca in aceea zi sa urmareasca orice altceva, numai artefactele de acolo, nu; cred ca vor sta cu totii lipiti de televizoare, sa prinda apocalipsa in direct. A, mai adauga el, si as dori sa nu deschizi absolut deloc cutia in care se afla Sfera Magica. Mi-o aduci si-atat  * Daca referitor la prima conditie nu a fost nici o problema, cu cea de-a doua se pare ca nu avea sa fie chiar asa de usor, si asta din cauza ca sfera, fie ea magica sau nu, era asezata intr-o simpla cutie din lemn si nu era asigurata nici macar printr-o incuietoare obisnuita, darmite vreun sistem complicat cu cifru sau alte minunatii la care te-ai fi putut astepta. Astfel ca, atunci cand am ajuns in garajul meu, am scos cutia din portbagaj si am asezat-o pe masa cu cat mai multa grija. Valora totusi zece milioane... Dupa ce am iluminat-o cu o lampa puternica si am cercetat-o cu o lupa, am hotarat ca ceea ce era inauntru valora zece milioane, indiferent daca deschideam cutia sau nu. Am mai verificat o data capacul, sa nu aiba vreun sigiliu ascuns, si l-am dat usurel la o parte, pregatit pentru orice. S-a dovedit ca nu era nevoie de atatea precautii pentru ca inauntru, incastrata intr-o structura metalica ciudata, se gasea o simpla sfera din cuart, dupa cum zicea Donald Koster, desi mie mi se parea ca ar fi avut o structura mai complexa. Oricum, nu era ceva care sa merite zece milioane de dolari, mai degraba parea o sfera obisnuita, ce putea fi gasita prin balciuri cu cel mult zece dolari. si totusi, chiar inainte de a inchide cutia, mi s-a parut ca vad usoare irizatii in structura metalica ce incastra sfera. Mi-am plimbat degetele si, sub apasarea mea usoara, din cutie a iesit o forma tubulara, ca un mic microscop, iar sfera s-a inaltat putin si plutea acum libera in fata obiectivului. inainte de a-mi da seama ce fac, mi-am lipit ochiul de ocular si degetele au gasit aproape fara sa caute o rotita de reglaj, incercand sa potrivesc claritatea, deoarece acolo se zarea ceva. Am stins lampa, pentru ca sfera avea propria ei luminescenta si, dupa cateva incercari, am inceput sa vad mai bine. Norii miscatori aratau ca si cum ar fi fost galaxii indepartate, iar miscarea rotitei parea sa nu fie oprita de nimic, asa incat am tot apropiat un astfel de sistem pana cand in fata mea a aparut un sistem stelar cu vreo trei planete si atunci mi-am dat seama ca sfera era probabil un fel de harta 3D a galaxiei, sau poate chiar a universului. Tot atunci mi-am dat seama ca valoarea sferei era, in acest caz, nu de zece milioane, ci de  Am incercat sa avansez o cifra, apoi mi-am dat seama ca era nepretuita. Pe de alta parte, niciodata nu am fost tentat sa-mi opresc obiectele pentru care fusesem platit sa le fur, doar n-o sa incep tocmai acum! Aveam sa i-o dau lui Donald Koster si apoi s-o uit, dar inainte sa inchid cutia mai aveam o singura curiozitate: oare as putea sa localizez Terra pe aceasta insolita harta? si daca da, cat de mult m-as fi putut apropia ca sa localizez un anume loc de pe planeta? Mi-am aplecat iarasi ochii peste ocular si am mai gasit cateva butoane cu ajutorul carora am inceput sa caut. Probabil ca avea si un sistem automat asemanator cu Google Earth, dar functionand telepatic, pentru ca la un moment dat, fara sa mai misc din butoane, obiectivul s-a fixat pe ceea ce parea a fi Terra. A durat cateva minute pana am localizat orasul in care ma aflam, dar mult mai putin pana am gasit garajul. O rotita pentru detalii fine, pe care am gasit-o instinctiv, m-a apropiat si mai mult, apoi am rotit putin butonul si, intr-un mod pe care nu mi-l pot explica, obiectivul a strabatut acoperisul din tabla al garajului, fara sa lase nici o urma, si s-a focalizat asupra omului care studia preocupat o sfera la microscop. Am mai focalizat putin si acum obiectivul aproape atingea crestetul celui de la microscop, care parea sa nu observe nimic. inca o fractiune de rotire si i-am atins capul, si chiar in acelasi moment am simtit ceva atingandu-mi ceafa si imediat am stiut ce este. Am ridicat imediat, ingrozit, obiectivul, pana s-a departat suficient de sfera. imi imaginam ce-ar fi insemnat aceasta sfera in mainile lui Donald Koster: trebuia s-o distrug si sa-i inapoiez banii. Asa ceva nu trebuia sa incapa pe mainile nici unui om, dar mai ales in cele ale lui Donald Koster. Am desfacut cu greu sfera din suportul metalic, am vrut s-o privesc mai bine, dar mi s-a parut ca aud pe cineva la usa garajului, asa ca am iesit afara sa verific. Strada era pustie, luminata de felinare si de stelele stralucitoare ale noptii inalte de iarna. Peste drum se afla un mic bar, unde un banner mare si multicolor anunta: "21 decembrie 2012 — astazi poate fi ultima zi, asa ca distreaza-te!" — iar dupa aglomeratia dinauntru, parea ca lumea intr-adevar se distreaza. in capatul strazii au aparut doua masini care se apropiau repede. Le-am recunoscut imediat, asa ca am mai privit o data la sfera din mana mea, apoi trantit-o cat am putut de tare de podeaua de ciment de la intrarea garajului. in timp ce sfera se spargea in mii si miriade de cioburi multicolore, ca intr-un nou Big Bang, m-am uitat in sus, spre cerul curat de iarna. Am vazut cum stelele se sting incet una dupa alta si un intuneric dens, ca de inceput de lume, a prins sa se stranga in jurul meu... SFaRsiT | index 'pageview'); 